S-1437/2022

Mál þetta, sem dómtekið var 15. september 2022, höfðaði lögreglustjórinn á höfuðborgarsvæðinu með ákæru 9. ágúst 2022, á hendur X, kt. 000000- 0000, [...];„ fyrir:

I.

Umferðarlagabrot með því að hafa, mánudaginn 4. október 2021, ekið bifreiðinni [...] svipt ökurétti um Lækjargötu við Strandgötu í Hafnarfirði, þar sem lögregla stöðvaði aksturinn.

Telst háttsemi þessi varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

M: 007-2021-62548

II.

Umferðarlagabrot með því að hafa, sunnudaginn 10. október 2021, ekið bifreiðinni [...]svipt ökurétti og óhæf til að stjórna henni örugglega vegna áhrifa ávana- og fíkniefna og slævandi lyfja (í blóði mældist amfetamín 195 ng/ml, tetrahýdrókannabínól 2,1 ng/ml, tramadól 50 ng/ml, díazepam 57 ng/ml, klónazepam 6,0 ng/ml, nordíazepam 135 ng/ml og oxýkódon 280 ng/ml) um Reykjanesbraut við IKEA, þar sem lögregla stöðvaði aksturinn við Vífilsstaðaveg í Garðabæ.

Telst háttsemi þessi varða við 1., sbr. 2. mgr. 48. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

M: 007-2021-63711

III.

Umferðarlagabrot með því að hafa, mánudaginn 1. nóvember 2021, ekið bifreiðinni [...]svipt ökurétti um Síðumúla við Fellsmúla í Reykjavík, þar sem lögregla stöðvaði aksturinn.

Telst háttsemi þessi varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

M: 007-2021-71505

IV.

Umferðarlagabrot með því að hafa, mánudaginn 15. nóvember 2021, ekið bifreiðinni [...] svipt ökurétti um Fjarðarhraun við Flatahraun í Hafnarfirði, þar sem lögregla stöðvaði aksturinn.

Telst háttsemi þessi varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

M: 007-2021-76395

V.

Umferðarlagabrot með því að hafa, fimmtudaginn 23. júní 2022, ekið bifreiðinni [...]svipt ökurétti um Selvogsgötu í Hafnarfirði, þar sem lögregla stöðvaði aksturinn.

Telst háttsemi þessi varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

M: 007-2022-33952

Þess er krafist að ákærða verði dæmd til refsingar, til greiðslu alls sakarkostnaðar og til að sæta sviptingu ökuréttar skv. 99. og 101. gr. laga nr. 77/2019.“

Ákærða krefst þess í málinu að henni verði gerð sú vægasta refsing sem lög leyfa.

Ákærða krefst þess einnig að henni verði aðeins gerð fangelsisrefsing en að sekt verði ekki dæmd. Skipaður verjandi afsalar sér þóknun vegna málsins.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og skipuðum verjanda ákærðu hafði verið gefinn kostur á að tjá sig um lagaatriði máls og ákvörðun viðurlaga.

Ákærða mætti við þingfestingu málsins 15. september sl. og játaði brot sín án undandráttar. Játning hennar fær stoð í framlögðum gögnum. Samkvæmt því þykir sannað að ákærða hafi gerst sek um þá háttsemi sem hennier gefin að sök í ákæru og þar er réttilega heimfærð til refsiákvæða.

Ákærða er fædd í október [...]. Samkvæmt sakavottorði ákærðu hlaut hún dóm 21. nóvember 2018 þar sem hún var dæmd til greiðslu 830.000 krónu sektar og svipt ökurétti í tvö ár og sex mánuði frá 21. mars 2019 fyrir akstur undir áhrifum ávana- og fíkniefna ásamt öðrum brotum. Þá gekkst ákærða undir viðurlagaákvörðun 14. maí 2020 til greiðslu 1.624.000 krónu sektar og til sviptingar ökuréttar í fjögur ár og sex mánuði frá 21. september 2021 fyrir akstur undir áhrifum ávana- og fíkniefna, akstur svipt ökurétti ásamt öðrum brotum.

Ákærða er nú sakfelld fyrir að aka svipt ökurétti í annað sinn og undir áhrifum ávana- og fíkniefna í þriðja sinn. Í dómaframkvæmd í málum þar sem ákært er fyrir akstur undir áhrifum ávana- og fíkniefna eða akstur sviptur ökurétti hefur sakfelldum verið gerð sektarrefsing vegna fyrstu og annarrar ákæru. Fyrir aðra ítrekun hefur hinsvegar mótast dómvenja um að dæma sakfellda til óskilorðsbundinnar fangelsisrefsingar. Að þessu gættu, í samræmi við dómvenju, atvik máls og 1., 5. og 8. tl. 1. mgr. 70. gr. almennra hegningarlaga nr. 19/1940 þykir refsing ákærðu hæfilega ákveðin fangelsi í 30 daga og 1.0 0 0.000 króna sekt í ríkissjóð, sem greiðist innan fjögurra vikna frá dómsbirtingu, en vararefsing skal vera fangelsi í 40 daga. Þá skal ákærða svipt ökurétti ævilangt frá birtingu dómsins að telja.

Með vísan til 1. mgr. 235. gr. laga nr. 88/2008 ber að dæma ákærðu til að greiða allan sakarkostnað, alls 265.042 krónur. Um er að ræða kostnað vegna blóðtöku vottorðs og rannsóknar á blóðsýni.

E-kvk-nf B-kvk-nf Á-kvk-nf, aðstoðarmaður dómara, kveður upp dóm þennan.

DÓMSORÐ:

Ákærða, X, sæti fangelsi í 30 daga.

Ákærða greiði 1.00 0.000 krónur í sekt til ríkissjóðs innan fjögurra vikna frá dómsbirtingu en sæti ella 40 daga fangelsi.

Ákærða er svipt ökurétti ævilangt frá birtingu dómsins að telja.

Ákærða greiði 265.042 krónur í sakarkostnað.

E-kvk-nf B-kvk-nf Á-kvk-nf